湯盈盈為角色扮醜嗌後悔 周家怡戴牙套扮兔唇整崩牙
2024年04月12日 17:06
東網電視
更多新聞短片
女星湯盈盈及周家怡為無綫節目《Mayanne小喇叭》任嘉賓,與主持麥美恩(Mayanne)大談女人經,兩位嘉賓於演藝生涯均曾犧牲過靚樣,如盈盈於《阿旺新傳》飾演李笑好,她說:「呢個角色好深刻,記得嗰陣時監製黃偉聲同我講要做呢個角色,我有好多Idea,好似唔洗頭、堂眉唔抆、到時再畀個假牙我。真係試造型時,嘩,真係好醜樣,好後悔呀。」家怡則自爆拍攝《火舞黃沙》時,戴牙套扮兔唇搞到牙都崩,並表示為了代入角色長期戴住牙套:「我連出街都戴住,我試過去便利店買嘢畀人影到!」
講到感情方面,37歲的Mayanne透露被母親瘋狂催婚,身為單身貴族的家怡就笑就:「你會經過㗎,因為佢哋會擔心你老咗冇人照顧。」更向Mayanne傳授如何應付長輩催婚,至於生兒育女問題,事業正值上升的Mayanne坦言現在未知是否最好時機,盈盈提議她可以雪卵,Mayanne指除了身體上要配合,亦要具備一定財力,皆因雪卵一次要花8至10萬元不等,更大嘆:「事業上要好成功,先有能力去養呢啲卵子!」